
DE  DISLOCATIONE  PLACENTAE. 

§•  1. 

Introductio.  Veteres  medici,  secundum  Stein 
maiorem,  qui  hanc  opinionem  primus  produxit, 
placentam  omnino  fundo  uteri  insertam  esse  puta- 
bant; recentiores  autem,  experientia  et  diligentiore 
atque  accuratiore  observatione  docti,  certiores  facti 
sunt  de  vera  placentae  sede.  Nempe  adhaeret  utero 
non  omnino  in  fundo,  sed  in  alterutro  tantum  la- 
tere juxta  fundum,  plurimum  quidem  in  latere  dex- 
tro. Saepe  autem  mutat  placenta  hanc  sedem  con- 
suetam, et  in  superficie  interna  uteri  non  est  locus, 
cui  adhaerere  non  possit,  ut  experientia  monstrat. 
Quae  sedis  abnormitas  in  arte  appellatur  dislocatio 
placentae. 

Ut  satisfacerem  titulo  dissertationis  meae,  nunc 
opus  esset,  me  de  omnibus  placentae  sedis  abnor- 
mitatibus, quaecunque  occurrere  possunt,  disserere; 
quum  autem  nullius  fere  momenti  sit  in  partum 
et  omnino  nihil  notatu  dignum  praebeat,  sive  pla- 
centa plus  sive  minus  solito  ad  alterutrum  uteri 

latus  affixa  sit,  hos  minores  gradus  dislocationis 
silentio  praeteream.  Possunt  vero  etiam  sedes  pla- 
centae in  graviditatibus  extrauterinis  voce  »dislo- 
catio«  comprehendi,  sed  haec  quoque  sunt  extra 
fines  commentationis  meae;  ergo  et  eas  omittam, 
solumque  tractabo  duas  species  dislocationis  pla- 
centae, nempe 

I.  placentam  praeviam  et 

II.  sedem  placentae  anticam. 

I.  DE  PLACENTA  PRAEVIA. 

' §•  2. 

Definitio  et  synon  jma.  Placenta  sita  aut  in 
ipso  orificio  uteri,  aut  prope  ab  eo  nominatur  pla- 
centa praevia;  ab  aliis  etiam  appellatur  placenta 
obvia,  sive  placenta  oblata. 

§.  3. 

Historica.  Usque  ad  initium  saeculi  prae- 

< i 

teriti  hic  placentae  situs  mutatus  et  perversus  me- 
dicis plane  fuit  ignotus.  Primus , qui  hujus  vitii 
mentionem  fecit,  P.  G.  Sch  acherus  (1)  laudandus* 
est,  qui  quidem  in  cadavere  feminae  gravidae,  quae 
sanguinis  iactura  et  debilitate  perierat,  dissecando 
placentam  in  orificio  uteri  haerentem  vidit,  illumque 
casum  primus  in  lucem  edidit.  Paulo  post  plures 
hujusmodi  casus  observati  sunt,  praecipue  a L. 

(1)  Dissertatio  de  placentae  uterinae  morbis,  quam  sub  prae- 
side P G,  Scbac liero  defend.  Seylerus.  Lipsiae  1709. 

iHeister  (1)  F.  A.  E ri  cleri ci  (2) , W.  A.  Smel- 
11  i e et  A,  Levret  (3).  Novissimis  temporibus 
iCarolus  Wenzel  bene  meritus  est  de  re  eadem. 

§e  4. 

Divisio.  In  placentae  sede  praeternaturali 
aut  in  orificio  uteri,  aut  prope  ab  eo  distinguuntur 
gradus  tres: 

1.  Si  placenta  eo  modo  sita  est,  ut  quaedam 
i marginis  pars  usque  ad  uteri  orificium  sese  ex- 
i tendat. 

2.  Si  pars  quaedam  placentae  ultra  orificium 
luteri  procedit,  idque  ex  parte  obtegit. 

3.  Si  placenta  tota  in  uteri  collo  sedem  ha- 
bet, ita  ut  orificium  uteri  omnino  obturetur.  A 
multis  medicis  hunc  tertium  gradum  obvium  fieri 
negatur.  Haec  autem  est  opinio  falsa,  nam  eum 
interdum  observatum  esse  certissimum  (4).  Caro- 

(1)  Institutiones  chirurgicae.  Amstelodami  1739.  P.  II, 
cap,  CLIV. 

(2)  Dissertatio  de  uteri  gravidi  haemorrhagia.  Argentorati 

1732. 

(3)  L art  des  accoucheinens  de'montre's  par  des  principes  de 
physic  pour  servir  d’introduction  et  de  base  a des  lefons  partteu- 
lieres.  a Paris  1751.  — Transtulit  in  sermonem  vernaculum  Dr. 
Held.  Gerae  et  Lipsiae  1772.  8. 

Suite  des  observations  sur  la  cause  des  accoucheinens  labou' 
rieux,  pag.  68. 

(4)  Conf.  W.  Busch,  Lehrbucli  der  Geburtskunde.  3te  Auf- 
lage.  Berlin  1836,  8.  §.  791. 

Rust,  Magazin  fUr  die  gesammte  Heilkunde.  Berlin  1831. 
Neue  Folge,  9ter  Band  Seite  375  sqq. 

lus  Wenzel(l),  dicit  nunquam  placentam  centro 
suo  orificium  uteri  obtegere,  sed  margine  quadam  id 
plane  obturare  posse;  haec  autem  de  iis  tantum 
graviditatibus  dicta  videntur,  quae  usque  ad  finem 
naturalem  perveniunt,  et  non  de  his,  quae  propter 
illam  insertionem  praeter  naturam  iam  prioribus 
graviditatis  mensibus  per  abortum  finiuntur. 

Alii  medici  solum  duos  gradus  probant  et  di- 
stinguunt placentam  praeviam  centralem  et  latera- 
lem. Placenta  praevia  centralis  sive  perfecta  com- 
prehendit gradum  tertium,  et  placenta  praevia  la- 
teralis seu  peripherica  seu  imperfecta  gradum  pri- 
mum et  secundum  divisionis,  quam  supra  sta- 
tuimus. 

» . §•  5- 

Aetiologia.  Caussae  placentae  praeviae  sunt 
latentes  et  plane  ignotae,  et  vel  maxima  prudentia 
ac  sagacitate  doctissimorum  virorum  hucusque  non- 
dum indagari  et  cognosci  potuerunt.  Osi  an  der  (2) 
putat  placentam  in  uteri  cervice  orificioque  hae- 
rentem in  feminis  modo  evenire,  quae  iam  semel  plu- 


(1)  Vide  Cari  Wenzel,  Bemerkungen  tiber  die  Ausbildung 
.er  Plazenta  au  dem  untern  Theil  der  EiUiillen  und  der  tieferen 
Stellen  des  Uterus  und  uber  ihren  Silz  an  der  vordern  innern 
Wand  dieses  Organs  in:  Gemeinsame  deutsclie  Zeitsclinft  fUr 
Geburtskunde,  herausgegeben  von  W.  Buscb,  L.  Mende  und 
F.  A.  Ritgen,  8.  AVeimar  1827.  i>g.  77  — 98. 

(2)  De  causa  insertionis  placentae  in  orificio  uteri.  Goeltin- 

gae  1792. 

riesvc  partum  ediderint  et  praecipue  quidem,  si 
partus  alter  alterum  celeriter  secutus  sit.  Uterum 
enim,  qui  iam  semel  gestavit,  ad  statum  priorem 
redire  non  posse,  ejusque  parietes  magis  distare, 
quam  uteri  virginei,  unde  fieri,  ut  ovulum  in  am- 
iplius  uteri  cavum  receptum  propter  pondus  suum 
ipartem  huius  organi  imam,  nempe  collum  et  orifi- 
cium, occupet.  Haec  vera  esse  videntur,  sed  iis 
repugnat,  quod  placenta  praevia  etiam  in  primipa- 
ris occurrit. 

Nonnulli  placentam  volunt  in  prioribus  mensi- 
bus interdum  ab  uteri  pariete  se  solvere  et  se  de- 
i mittere,  atque  cum  parte  inferiore  coniunctionem 
novam  inire,  quo  modo  etiam  placenta  praevia 
oriri  possit.  Haec  autem  opinio  non  satis  est  com- 
firmata.  Elias  a Siebold(l)  caussam  huius  vitii 
accusat  totius  corporis  quassationem , quae  primis 
mensibus  graviditatis  mulieri  asthenia  et  atonia  la- 
boranti acciderit.  Idem  placentam  praeviam  plerum- 
que vidit  in  feminis , quae  iam  saepius  partum 
ediderant  et  quae  erant  constitutione  laxa  et 
debili.  Quodam  anno,  tempore  belli,  eam  obser- 
vabat quasi  epidemicam.  111.  Busch  (2)  quandam 
abnormem  gignendi  facultatem  aut  in  illa  parte 
uteri  aut  in  ipso  ovulo  caussas  placentae  praeviae 

(1)  Lelubucii  der  theoretiscli-  praklisclien  Entbindungskunde. 
Nttrnberg.  1824.  8.  Vol.  II,  p.  486. 

(2)  1.  c.  §.  791. 

praebere  censet.  Item  fere  iudicat  Adolphus 
Wilde(l),  cui  aliena  placentae  sedes  saepius  pen- 
dere ex  viribus  organicis  plasticisque,  quam  ex  me- 

** 

chanica  caussa  oriri  videtur.  Itaque  quibusdam 
temporibus  certisque  periodis  frequentissime  repe- 
ritur  a medicis  placenta  praevia,  alio  tempore  autem 
obvenit  perraro.  Sexennio  vel  septennio  quoque 
ista  a legitima  sede  placentae  aberratio  accidere 
quasi  periodice  dicitur,  ut  Carolus  W enzel(’2) 
multique  medici  usu  periti  et  edocti  testantur.  Ab 
d’ Outrepo nt  (3)  visa  est  placenta  praevia  pluries 
altera  post  alteram. 

§.  6. 

Diagnosis.  Signa  placentae  praeviae  cogno- 
scendae sunt  haec: 

1)  Profluvia  cruenta  [ex  utero:  sunt  vel  par- 
ciora vel  vehementiora,  et  oriuntur  sine  ulla  externa 
caussa  noxia  et  sine  ullo  dolore;  interdum  redeunt, 
et  primo  quidem  rarius,  deinde  saepius.  In  primo 
gradu  placentae  praeviae  haec  sanguinis  profluvia 
duabus  prioribus  partus  periodis  locum  habent,  raro 
tamen  alicuius  momenti  sunt;  procedente  vero  pror- 
sus capite  remittunt  et  postremo  post  foetum  ex- 


(1)  De  cognoscendis  et  curandis  placentae  morbis  libr.  IV. 

Berolini  1833.  8.  p.  Id, 

(2)  1-  c.  pag.  82. 

(3)  Beobachtungen  und  Bemerkungen  in:  „Geineinsame 

deutsclie  Zeitschlift  fiir  Geburtskunde  etc.  1830.  Vol.  % . pag.  538. 

lusum  vehementius  iterantur,  quo  tempore  interna 
(ploratione  per  digitum  caussas  haemorrhagiae  cer- 
ssime  possumus  cognoscere. 

In  secundo  gradu  iam  septimo  graviditatis  mense 
unguis  nonnihil  incipit  guttatim  manare,  quia  orifi- 

0 uteri  detergente  placenta  ex  parte  ab  uteri  superfi- 
e interna  separatur  5 plerumque  etiam  iam  in  priori- 
is  partus  periodis  placenta  ab  jUtero  solvitur,  quod 

1 haemorrhagiis  saepissime  copiosissimis  intelligitur. 

In  tertio  gradu  placentae  praeviae  etiam  dia- 
losis  sequitur  ex  haemorrhagiis  periodicis,  quae 
lud  raro  iam  a septimo  mense  graviditatis  peri- 
ilosae  fiunt,  et  partum  praematurum  efficere  queunt. 

nonnullis  autem  casibus  usque  ad  partus  tern- 
is haemorrhagiae  non  adfuerunt.  Quando  vero 
.gressione  dolorum  orificium  aperitur,  tum  ne- 
sse est,  placenta  ex  parte  se  solvat  a parietibus 
eri,  tumque  haemorrhagia  profusa  et  vehementis- 
ma  inevitabilis.  Dolores  nihil  valent,  partus  sese 
oducit  et  femina  mox  pallescit,  frigescit  et  animi 
itur  deliquium.  Haemorrhagia  longius  per  tempus 
irante , interdum  per  tres  usque  ad  septem  dies 
mti nuatur,  sanguis  perdit  facultatem  coagulandi, 
helvolus,  subfuscus  et  corrodens,  et  interdum 
grota  sanguinem  tussi  ciicit. 

Haemorrhagiae  ex  placenta  praevia  ortae  eo 
lierunt,  quod  doloribus  partus  augentur,  quum 
laelibet  haemorrhagia  ex  alia  caussa  orta  dolo- 

ribus  minuatur.  Saepe  sanguinis  profluvium  subito 
sistit,  et  situ  horizontali  parturientis  os  uteri  digito 
attingere  non  licet  propter  sanguinem  concretum  ijjU 
vagina,  quo  amoto  haemorrhagia  de  novo  vehemen- 
tissime iteratur. 

§•  7'  ' >1 
Alia  signa,  e quibus  apparet  diagnosis  placen- 
tae praeviae,  sunt  haec: 

2.  Digito  internam  explorantes  inferiorem  uteri* 

partem  cognoscimus  eam  solito  magis  tumidam, 
crassioremque,  quae  intumescentia  et  crassitudo  ei: 
maiore  vasorum  cervicalium  uteri  extensione  et  re* 
pletione  evadit,  unde  simul  illa  aucta  est  uter» 

crassities. 

3.  Portio  vaginalis  est  brevis,  praemollis,  so-j 
lito  amplior  et  crassior  aUinsquc  in  pelvi  haeret 
orificium  uteri  plus  minusvc  apertum  esse  solet 
per  quam  aperturam  digitus  inquirens  massam  spon, 
giosam,  fracidam  et  asperam,  nempe  placentae  si» 
perii ciem  externam,  tangit,  «uod  est  signum  a. 
morld  praesentis  cognitionem  maximi  momenti. 

4.  Infantis  partem  oblatam  digito  fere  nusqua» 
sentimus,  sed  corpus  quoddam  molle  crassumqO 

totam  implet  uteri  cervicem. 

5.  Dolores  ad  partum  neque  tam  vehementes  nequ 
tam  diuturni  sunt,  quam  consueta  placentae  sede,  < 
Wenzel(l)  dolores  partus  in  casibus  placentae  pra< 


(1)  1.  C.  I*.  88. 

iae  rariores  nec  tam  vehementes  esse  arbitratur,  quia 
ntegritas  effectus  uteri  ad  expellendum  ovulum  in 
prioribus  mensibus  graviditatis , et  ad  expellendum 
oetutn  in  posterioribus  mensibus  hac  adhaesione  pla- 

entae  interrupta  sit.  D’Outrepont  (l)  autem  con- 

^ \ 

endit  caussam  huius  rei  esse,  quod  actiones  uteri 
,on  in  fundo,  ut  in  normali  partu  lieri  solet,  sed 
n segmento  uteri  inferiore  oriantur. 

Praeterea  jam  inter  graviditatem  quoque  dolo- 
es  uterini  singulares,  lancinantes  et  distrahentes  in 
egione  circa  ossa  pubis  nonnunquam  sentiuntur, 
lui  ab  cervicis  uteri  contractione  hinc  incipiente 
proficisci  videntur. 

6.  Totus  uterus  gravidus  non,  ut  fieri  solet, 
pparet  ovatus,  sed  est  mollissimus  et  formam  prae- 
•et  rotundam  atque  subglobosam.  Venter  etiam  se- 
undum  F r.  Froriep(2)  non  est  promissus,  ut  in 
ede  placentae  in  fundo  uteri,  sed  habet  superficiem 
aagis  planam. 

7.  Abortu  intrante  interdum  ovulum  cum  pia- 
enta  praevia  descendit. 

Placenta  ipsa  bene  discernitur  a placenta  loco 
egitimo  affixa.  Est  enim  neque  satis  conformata, 
leque  sana  videtur,  nam  cius  parenchyma  modo 

(1)  ].  c.  p.  541. 

(2)  Theoretiscli - praktisclies  Handbucli  der  GelnirtsliUlfe,  2le 
Jillage,  8.  W eimar  1804.  §.  277. 

densius  et  durius  exsistit,  modo  tenuius  et  mollius; 
neque  colore  naturali,  sed  fusco,  ruboreque  vel  ni- 
gricante vel  candicante  infectum,  ut  C.  Wenzel, . 
d’Outrepont,  Betschler  (1)  aliique  medici  ob- 
stetricii animadverterunt.  Pars  autem  placentae,  quae 

orificio  uteri  affixa  est,  non  tam  distincte  terminatur,. 

1 

quam  pars  eius  superior. 

§.  8. 

Prognosis.  Ob  repentinam  sanguinis  iactu- 
ram,  quae,  ut  supra  vidimus,  saepe  haud  exigua t 
est,  anceps  ct  periculosa  mali  natura  semper  du- 
bium et  matri  et  infanti  reddit  eventum  neque  un- 
quam plane  vacat  periculo.  Quomodo  autem  gra- 
dus placentae  praeviae  varius  est,  eodem  etiam  va- 
rium exitus  morbi  praesagium. 

In  primo  gradu,  morbo  recte  cognito,  in  uni- 
versum prognosis  non  est  mala;  semper  autem  hac- 
morrhagias  respici  oportet,  quae  quidem,  ut  iain 
ante  diximus,  raro  alicujus  momenti  sunt  et  proce- 
dente capite  remittunt,  sed  saepe  post  foetum  ex- 
clusum vehementius  iterantur,  id  quod  matri  facile 
damno  esse  potest. 

Minus  opportuna  est  prognosis  in  secundo  pla- 
centae praeviae  gradu.  Attamen  malo  recte  explo- 
rato atque  recta  et  accurata  diligentique  curandi 


(1)  Annalen  «ler  klinisclien  HeHanstalt  elc.  Hreslau.  1832. 
v.  12  et  29. 

atione  adhibita  in  multis  casibus  conservantur  et 
later  et  infans. 

Tertius  gradus  in  universum  praebet  prognosin 
essimam,  quod  attinet  et  ad  matrem  et  ad  infantem, 
am  haemorrhagiam  vehemcntissimam,  quae  non  so- 
im  inter  partum,  sed  etiam  iam  septimo  vel  octavo 
.ense  graviditatis  periculosae  fiunt,  facillime  partum 
raematurum  efficiunt.  Nihilominus  etiam  in  hoc  re- 
im  statu  valida  matris  constitutione  corporis  et 
inus  vehementibus  haemorrhagiis  ante  dilatatum 
.eri  orificium  res  feliciter  cedere  potest. 

Prognosis  omnino,  quo  minus  sanguinis  profluit 

quo  magis  dilatatum  est  uteri  orificium,  eo  mc- 
)r  habetur. 

§•  9. 

In  statuenda  prognosi  insuper  animadvertenda 
nt  haec: 

1.  Si  quidem  recta  curandi  via  mater  eripitur 
>rti,  tamen  remanet  maxima  debilitas  et  prostratio 
•lum  propter  profluvia  sanguinis  profusa  ex  mu- 
ibnbus,  quae  in  maxime  prosperis  casibus  plane 
*tare  non  licet,  et  femina  longum  per  tempus 
lorosi  et  sanguinis  inopia  laborat. 

2.  Saepissime  abortus  vel  praematurus  partus 
placenta  praevia  oritur,  quo  haud  raro  in  peri- 
um  vitae  incidit  mater. 

3.  Foetus  plerumque  est  male  nutritus,  quo 

fit,  ut  macer  et  imbecillis  nascatur,  saepeque  paullo 
post  partum  moriatur. 

<1.  Etiam  situs  infantis  respiciendus  est,  qui, 
ubi  placenta  praevia  adest,  fere  semper  irregularis 
exsistit,  quodiam  animadverterunt  Adolph.  Boch.j 
mer(l)  et  Stein  maior,  qui  situm  foetus  transver- 
sum observavit,  ac  nuper  Siebold(2)  et  d’Ou-| 
t r e p o n t (3) , cui  inter  casus  triginta  et  octo  pla- 
centae praeviae  tricies  quinquies  foetus  in  situ  ab- 
normi obvenerunt.  His  consentit  etiam  A.  \V  i 1 d e(4). j. 
Secundum  111.  Busch(5)  autem  non  tam  saepe  ab-j 
normis  situs  infantis  cum  placenta  praevia  iuuctus; 

v 

est,  quam  auteliac  putabatur. 

5.  Saepe  etiam  placenta  in  altero  latere  se: 

solvit,  ita  ut  pars  oblata  foetus  sine  magnis  difficul- 
tatibus progredi  queat,  quod  prognosin  reddit  fe- 

1 

liciorem. 

6.  Nec  in  prognosi  statuenda  negligenda  est! 
atonia  uteri,  ex  qua  sequitur,  pariendi  labores  nouf 

satis  esse  efficaces,  ita  ut  partus  valde  producatur^ 

v-  ' 

(1)  A d o 1 p li  u s Boelimer,  commenta»,  de  caussa  uteri 
ri&i  foetusque  a sede  placent,  in  utero  per  regulas  mediani** 
deduct.  Cum  tal>.  aen.  Halae  1741. 

(2)  1.  c.  Vol.  I.  p.  43(5. 

(3)  Gemeinsame  deutscl.e  Zeitsdirift  tiiv  Gebi.rtskunde  eUJ 

Vol.  II.  pg.  541. 

(4)  1.  c.  p.  75. 

(5)  1.  c.  §.  793. 

quo  saepissime  periculum  paratur  aeque  matri  at- 
que infanti. 

7.  Partu  jam  absoluto  haud  raro  insolita  pla- 
centae retentio  evenit,  nec  minus  convulsiones,  uni- 
versum illae  corpus  corripientes  et  convellentes,  nec 
non  loebia  magis  serosa,  quam  rubra  et  cruenta, 
saepissime  occurrunt  (1). 

Hic  quoque  est  locus  conveniens,  ubi  aliquid 
de  numero  moneamus,  quo  obvenit  placenta  praevia. 
In  lechodochio  Parisiensi,  quod  appellatur  Mater- 
nite,  undecies  contigit  inter  partus  2337  5 in  Londi- 
nensi  lechodochio  deprehendebatur  placenta  praevia 
quater  inter  1800  partus  (2),  et  in  regno  Wurtem- 


bergico  inter  221983  trecenties  occurrebat  (3). 

Attamen  placenta  praevia  sine  dubio  saepius 
obvia,  sed  quoniam  femina  propter  eam  iam  primis 
graviditatis  mensibus  saepenumero  abortum  facit, 
non  semper  cognoscitur. 

r ■ ; ' §•  10. 

Curatio.  Placentae  praeviae  curatio  triplex 
est:  inter  tempora  graviditatis,  inter  partum  et  de- 
nique post  foetum  exclusum. 

a)  Curatio  inter  graviditatem.  Aegrota 


(1)  Siebold,  I.  c.  Vol.  I,  p,  486.  Wenzel,  ].  c.  p,  89. 

(2)  Dictionnaire  <les  Sciences  meMical.  elc.  T.  XLVII.  p.  529. 

(3)  Riecke  s Uebersiclit  der  wfilirencl  der  Jahre  1821 1825 

m Wiirfemberg  vorgekommenen  Geburten.  Stuttgardt  1827  Vol  I 
re.  69. 

evitare  debet  omnes  contentiones  et  labores  fatigan* 

1 s * 

tes,  et  quantam  fieri  potest,  se  contineat  quiete. 
Quum  haemorrhagiae  intrant,  tum  situs  horizontalis 
ei  maxime  conducit,  et  praeterea  antiphlogisticam 
vitae  rationem  servare  debet.  Optima  autem  medi- 
camenta, intus  vim  exercentia,  offeruntur  acida  mi- 
neralia,* et  in  his  praecipue  acidum  Halleri  et  aci- 
dum phosphoricum ; aut  laxa  corporis  constitutione 
tinctura  Cinnamomi,  tinctura  Ratanhae  et  alia  hu- 
iusmodi.  Quum  autem  sensibilitas  aucta,  tum  par- 
vae doses  opii  multum  valent.  Constitutione  vero 
plethorica  excitatio  systematis  sanguinis  usum  kali 
nitrici  indicat.  Venaesectiones  in  universum  reii- 
ciendae  sunt,  nam  plethora  inter  graviditatem  has 
non  requirit,  sed  est  status  normalis,  qui  fere  sem-  « 
per  hoc  tempore  solet  adesse.  Non  adhibendae 
sunt  venaesectiones,  nisi  symptomata  congestionis 
valde  urgentia  apparent. 

Si  hac  ratione  gravidae  placenta  praevia  la- 
borantes inter  graviditatem  curantur,  natura  ipsa 
saepius  partum  feliciter  perficit.  Ilaemoi  rhagiis  ve- 
hementius ingruentibus  vagina  usque  ad  uteri  orifi- 
cium obstruenda  est,  et  symptomatis  partus  instantis 
praematuri  apparentibus,  medicus  operam  dare  de- 
bet, ut  haemorrhagia  temperetur,  usque  quoad  ali- 
quod se  aperiat  orificium  uteri,  quae  apertura  pro- 
sperat partum  artificialem,  qui  tum  est  refugium 
extremum. 

'§•  i». 

Obturatio,  de  qua  in  §.  praecedente  loquuti  su- 
mus, instituitur  modis  diversis: 

i 

1.  Ex  linteo  carpto  formatur  globus  tantae 
magnitudinis,  ut  facile  in  vaginam  induci  possit; 
is  circumdatur  filis  et  eidem  affigitur  filum  crassi- 
tudinis alicuius  maioris  et  longitudinis  pollicum 
10  — 12.  Hic  globus,  oleo  vel  aceto  madefactus, 
inducitur  in  vaginam  usque  ad  uteri  orificium,  in 
tjuod  placide  imprimitur,  quidem  tali  modo,  ut  filum 
ex  genitalibus  externis  pendeat;  pone  globum  tota 
vagina  completur  accurate  molli  linteo  carpto.  Haec 
est  methodus  optima  vaginam  obstruendi.  Si  inter 
graviditatem  indicata  est  vaginae  obturatio  talibus 
casibus,  quibus  sperare  possumus,  fore  ut  evitetur 
partus  praematurus,  tum  globus  tantum  in  uteri  ori- 
iciuin  externum  inducitur;  sin  autem  eius  applica- 
tio in  initio  partus  adhibenda,  tum  usque  ad  os 
nternum  ducendus  est. 

2.  Altera  methodus  vaginam  obturandi,  sed 
ca  non  tam  bona  quam  praecedens,  haec  est: 

Pars  quaedam  mollis  lintei  convolvitur,  ita  ut 
vaginam  implere  possit,  et  tum  aceto  modefacta  in 
saginam  usque  ad  uteri  orificium  infertur. 

.3.  Tertia  denique  via  haec  est: 

Globus  ex  spongia  marina  confectus,  aceto  ma- 
ilefactus,  ut  in  antecedente  methodo  in  vaginam  in- 
ducitur. 


2*  ~ 

§.  12. 

b)  Curatio  inter  partum,  lneunte  partu 
prae  ceteris  medici  est,  haemorrhagiam  quantum  fieri 
licet,  supprimere  proinde  externis  atque  internis 
auxiliis,  donec  orificium  uteri  tantum  sit  dilatatum, 
ut  partus  artificio  institui  possit.  Rarturiens  in  situ 
horizontali  quam  maxima  quiete  et  animi  et  corpo- 
ris frui  debet  et  caveat,  ne  dolores  ad  partum  au- 
xiliis suis  promoveat.  Tum  interne  adhibenda  sunt 
acida  mineralia  (acidum  Hali  eri  et  acidum  phos- 
pli  ori  cum),  et  constitutione  corporis  laxa  cum  pio- 
spero  successu  utimur  tinctura  Cinnamomi  et  Ra- 
tanhae  et  secali  cornuto.  His  remediis  internis,  et 
externe  vagina  obturata  per  globum  ex  carpto  lin- 
teo confectum  et  aceto  madefactum,  non  solum  saepe 
haemorrhagia  aut  temperatur,  aut  adeo  inhibetur 
usque  ad  matricis  os  aliquo  modo  aperiendum,  pla- 
centa non  totum  uteri  collum  implente,  neque  om- 
nino orificium  obturante;  sed  etiam  interdum  natura 
ipsa  partum  feliciter  perficit,  ita  ut  tam  mater  quam 
infans  servetur. 

Si  autem  aegrota  tertio  gradu  placentae  prae- 
viae laborat,  hoc  numquam  usu  venit,  et  ab  initio 
partus  accurate  observari  debent  sanguinis  defluen- 
tis copia,  status  virium  parturientis  et  orificii  uteri 
dilatatio,  quae,  quantum  fieri  potest,  exspectanda 
est,  donec  partus  artificialis  instituitur,  nam 

magis  illud  dilatatum,  eo  minus  vulnerans  et  lae- 
dens matrem  est  operatio. 

Partus  autem  artificialis  in  plurimis  casibus 
versione,  rarissime  forcipe  efficiendus  est,  quia  pars 
praevia  infantis  plerumque  locum  nimis  altum  in 
utero  occupat,  ita  ut  forcipe  difficillime  attingi  pos- 
sit. Ubi  autem,  quod  haud  raro  fit,  orificio  uteri 
paullum  aperto  iam  sanguis  copiosissime  defluxit, 
ita  ut  valde  probabiliter  coniici  possit,  dilatationem 
uteri  oris  haemorrhagiam  posthac  usque  ad  maxi- 
mum vitae  periculum  aucturam  esse,  et  si  eodem 
tempore  dolores  partus  minus  valentes  comparent, 
quam  ut  celer  progressus  partus  exspectari  queat: 
adprehendendum  est  ultimum  refugium,  nempe  par- 
tus violentus,  quem  Galli  appellant  Accouchement 
force,  et  quidem  tempestive,  ne  inutiliter,  id  est, 
iam  mortuo  infante  et  maxima  debilitate  matris,  in- 
stituatur. Constat  autem  Accouchement  force  ex 
artificiali  orificii  uteri  dilatatione  inducta  manu,  so- 
lutione partiali  placentae  ex  alterutro  uteri  latere, 
ruptura  velamentorum,  versione  in  pedes  et  extra- 
ctione foetus.  Quod  velamenta  ovi  arte  rumpuntur, 
d a nonnullis  reprehenditur,  quibus  etiam  adnume- 
andus  C.  Wcnzcl,  singulas  affirmans  ovi  laceri 
[>artes  in  uteri  latibulis  retineri  et  exhibere  postea 
molestias.  limes  auctores  placentam  praeviam  non 
;x  alterutro  uteri  latere  solvi,  sed  digito  perforari 
usserunt,  per  quod  foramen  manus  expedita  in  ca- 

vum  uteri  penetret,  infantis  pedes  protendat  et  foe- 
tum extrahens  partum  absolvat.  Quod  artificium 

vix,  nisi  violenter  perfici  poterit,  auget  facillime 
haemorrhagiam,  neque  imitandum  neque  laudandum 
est.  Quare  praeferenda  methodus,  quam  supra  ex- 
posuimus. ' ' 

Partus  vero  artificialis  semper  erit  adhibendus, 
etiam  si  medicus  adiutor  partus  primum  maxima 

debilitate  parturientis,  et  post  magnam  sanguinis 

jacturam  advenit,  quia  haec  est  unica  via  vitam 
matris  servandi. 

§.13. 

c.  Curatio  post  partum.  Quando  natura 
Jpsa  partum  perfecit,  tum  curatio  diversa  non  est 
a solita;  sed  praecipue  magni  est  momenti  curatio 

post  partum  artificialem. 

Infante  extracto,  statim  placenta,  iam  ex  parte 
soluta,  omnino  solvi  et  amoveri  debet,  et  minime 
in  utero  relinqui.  Cura  interna  eo  tendat,  ut  vires 
fractae  et  prostratae  restituantur,  contractiones  uteri 
provocentur  et  impressio  operationis  in  systema 
nervorum  temperetur  cxstinguaturque.  Ergo  adhi- 
benda sunt:  naphtha,  tinctura  Ratanhae  et  Cinna- 
momi, secale  cornutum,  acidum  11  ali  er  i et  phos- 
phoricum,  infusum  Chinac  et  Serpentariae,  tinctura 
Opii  et  Castorei,  et  Moschus  et  alia  huius  generis, 
in  quo  quidem  semper  respicienda  est  corporis  con- 
stitutio. Utilis  est  itidem  usus  iusculi  carnis  et 

parvae  doses  vini  Gallici  vel  Rhenani.  Externe 
fomenta  hutnida  aquae  frigidae,  vel  sacculus  arena 
impletus  regioni  uteri  imponendus,  ac  liquores  ex- 
citantes per  siphonem  in  vaginam  compellendi  sunt, 
et  si  contractiones  uteri  fundi  subsequuntur,  obtu- 
retur vagina  accuratissime,  quum  haemorrhagia  ex 
uteri  collo  facile  perduret  propter  difficillime  sub- 
sequentes  huius  partis  contractiones.  Puerpera  ma- 
xima sanguinis  inopia  laborante,  fortasse  transfusio 
[sanguinis  instituenda  est. 

II.  DE  ANTICA  PLACENTAE  SEDE. 

§• 

Carolus  Wenzel  (l)  primus  erat,  qui  de 
sede  placentae  in  antico  uteri  pariete  eiusque  in- 
commodis mentionem  fecit.  Ilodieque  in  libris  de 
obstetricia  conscriptis  nihil  de  hoc  vitio  invenimus,  et 
omnino  ignota  erat  haec  abnormitas,  quare  eo  iucun- 
dior  erat  Car  oli  Wenzel  commentatio  haede  re, 
in  qua  distincte  et  diligenter  signa  descripsit,  de  qui- 
bus concludere  possumus,  placentam  in  antico  uteri 
pariete  sedem  habere.  Atque  haec  sub  sequente  §. 
breviter  disseram. 

§.  15. 

Diagnosis  1.  Ad  signa,  quae  suspicionem  se- 
dis placentae  in  antica  interna  superficie  uteri  ex- 


(1)  1.  c.  jiag,  90—98. 


u 


citant,  pertinet,  quod  gravidae  ventrem  ultra  finem 
iustum  se  ferre  opinantur.  Nonnullae  feminae  qua- 
tnor  septimanas  ultra  iustum  tempus  sese  gravidas 
esse  putabant;  in  duobus  casibus  C.  Wenzel  re- 
perit  re  vera  graviditatem  diem  normalem  trans- 
iisse. 

2.  Ventris  integumenta  in  serioribus  gravidi- 

\ 

tatis  mensibus  sunt  laxa  molliaque,  locus  fundo 

i 

uteri  autem  per  ea  difficile  exhibendus  est;  item 
uteri  formam  globosam  non  sentimus.  Praeterea 
venter  in  medio  supra  umbilicum  saepe  reductus, 
in  lateribus  autem  magis  prominens,  nunquam  vero 
abdomen  propendens  adest,  etiamsi  gravida  antece- 
dentibus graviditatibus  eo  laborarit.  Umbilicus  ipse 
crescente  utero  detergitur  proprio  modo,  qui  diver- 
sus est  secundum  sedem  placentae  in  superiore  in- 
ferioreve  parte  anticae  internae  superficiei  uteri. 
Wenzel  formam  ventris  in  pluribus  casibus  tam 
insignem  invenit,  ut  ex  hoc  signo  iam  dudum  ante 
partum  hanc  sedem  placentae  colligere  potuerit. 

3.  Uterus  ipse  est  laxus  et  mollis,  eiusque 
orificii  labium  anterius  torosum , molle  pensileque, 
labium  posterius  autem  altius  haeret  et  magis  de- 
tersum  est,  quam  ex  stadio  graviditatis  coniiciendum.  * 

4.  Eo  stadio  graviditatis,  quo  secundum  re- 
gulam membra  infantis  extrinsecus  per  ventris  in- 
tegumenta distinguuntur,  hoc  fieri  nequit,  si  pla- 
centa anteriorem  superficiem  internam  uteri  tenet. 

i lotus  infantis  a gravida  modo  hinc,  modo  illinc 
iagis  deorsum  columnam  versus  vertebralem,  et 
ac  ex  caussa  haud  perspicue  sentiuntur. 

5.  Partum  ingredientem  non,  ut  plerumque, 
| rodromi  longe  praecedentes  indicant. 

6.  Dolores  partus  magis  iuxta  columnam  ver- 
ifubralem  percipiuntur,  tenduntque  magis  deorsum 
Id  femora  quam  ad  genitalia;  saepe  sunt  molestis- 

irni,  habent  maiorem  vel  minorem  vim,  sed  partem 
afantis  praeviam  minus  protrudunt;  interdum  etiam 
lane  remittunt,  neque  causam  hujus  remissionis 
eperiri  possumus.  Jam  observatio  indolis  horum 
olorum  satis  ostendit,  non  esse  dolores  veros  par- 
um adiuvantes  et  a contractionibus  regularibus  to- 
us  uteri  exorientes;  magis  autem  exploratio  in- 
erna  nos  facit  certiores,  non  esse  dolores  illos 
eros. 

7.  Invenimus  tangente  digito  labium  anterius 
teri  orificii  molle  et  torosum ; altius  pendet  vixque 
el  minime  mutatur  per  omne  pariendi  tempus;  po- 
terius  autem  iam  penitus  evanidum  nec  amplius 
igito  tangendum.  Quum  anterius  labium  supra 
nfantis  partem  oblatam  submovere  intendimus,  hoc 
obis  non  procedit,  sed  semper  denuo  prolabi tur. 

slaec  natura  labii  anterioris  minima  spastica  est, 
liuod  etiam  demonstrat  usus  antispasmodicorum. 
I Applicatio  opii  e.  g\,  et  interna  et  externa,  ad  uteri 

orificium,  vel  clysmatibus,  nihil  valet,  sed  adeo  de- 
trimento est. 

8.  His  conditionibus,  et  vicissitudine  dolorum 
partus  plus  minusve  valentium  imoque  plane  remit- 
tentium, haud  raro  dolores  plus  minusve  vehementes 

. ■ i > -j 

in  anteriore  hypogastrio  et  in  regione  vesicae  uri- 
nariae observamus,  qui  initio  tantum  in  quovis  ad 
partum  labore  accidunt,  tum  vero  pertinaciter  per- 
stant ac  saepe  intolerabiliter  exacerbantur.  Hoc 
dolore  certissime  afficiuntur  parturientes,  si  venter 
uterusque  fricatur  ad  provocandas  actiones  magis 

valentes  uteri;  vel  si  labium  orificii  anterius  maiore 

• \ 

vi  retruditur  ultra  praeviam  infantis  partem. 

9.  Contractiones  uteri  post  partum  sunt  iner- 
tes et  tardae,  neque  integrae,  neque  congruae.  His 
contractionibus  saepe  placenta  cx  parte  solvitur,  quo 
fit,  ut  haemorrhagiae  vehementes  saepissime  oriantur. 

S.  16. 

Aetiologia.  De  aetiologia  huius  placentae 
sedis  abnormis  minus  adhuc  notum  est,  quam  de 
placentae  praevia.  Caussae  plane  latent.  Experien- 
tia autem  docet,  quasdam  feminas  singulari  corporis 
indole  praeditas,  praecipue  primiparas,  saepius  hoc 
vitio  laborare.  Nec  minus  certis  temporibus  fre- 
quentissima  est  sedes  placentae  in  anteriore  interna 
superficie  uteri,  ita  ut  a peculiari  anni  constitutione 
nonnunquam  pendere  videatur. 

A nonnullis  putatur  haec  abnormitas  cum  pia- 

enta  praevia  una  eademque  esse,  nec  aliter  quam 
radu  differre;  symptomata  autem  ab  iis  placentae 
raeviae  tam  discrepant,  ut  hanc  opinionem  falsam 
;-sse  bene  appareat. 

! §••  17; 

Prognosis.  Prorogando  partu,  quod,  ut  su- 
ira  vidimus  in  hac  placentae  sede  abnormi  plerum- 
ijue  fit,  infanti  saepius  periculum  vitae  commovetur, 
flater  vero  saepe  in  periculum  incidit,  propter  hae- 
|norrhagias,  quae  solutione  placentae  in  alterutro 
atere  quinta  partus  periodo,  vel  etiam  retenta  pla- 
:enta  saepissime  exsistunt.  Multo  magis  vero  ti- 
menda sunt  atonia  et  desidia  uteri.  Partus  ple- 
umque  longe  durans  et  afficiens  maximo  dolore 
nuerperam,  frangit  prosternitque  eius  vires.  Partu 
ilunibus  praeviis  prognosis  peius  se  habet,  durante 
;o  longius  per  tempus. 

§•  18. 

Curatio.  Ad  sedandos  et  mitigandos  dolores 
2.  Wenzel  maxime  laudat  flores  Chamomillae  aqua 
ervida  elutos,  qui  calidissimi  imponuntur  ventri,  et 
pnidem  in  regione  uteri.  Ilis  remediis  saepe  con- 
ingit,  ut  orificii  uteri  labium  anterius  se  retrahat 
supra  infantis  partem  obviam,  et  ut  natura  partum 
‘eliciter  efficiat. 

Longe  prorogandum  partum  artificio  adiuvare 
>pus  erit,  et  adhibenda  aut  versio  foetus,  aut  for- 
'eps.  Labium  anterius  altius  dependens  non  im- 


pedit  forcipem  inducendam,  quia  minime  haec  pars 
distenditur.  In  partu  clunibus  praeviis  versura  in 
pedes  instituenda,  et  ita  foetus  extrahendus  est.  Si 
post  partum  magna  copia  sanguinis  ex  utero  defluit,  : 
in  situ  laterali  parturientis,  mox  arte  solvenda  et 
extrahenda  est  placeuta.  Praeterea  medela  secun- 
dum singulos  casus  mutatur;  praecipue  vero  caveat 
medicus,  ne  sua  ope  et  suis  medicamentis  partu- 
rientem nimis  intendat,  quum  sat  multa  exempla 
adsint,  quibus  vires  naturae  sufficiebant  ad  partum 
feliciter  absolvendum  et  ad  summas  vincendas  dif- 
ficultates. 


Librorum  principum  de  dislocatione  placentae  con^ 
sulendorum  index,  exceptis  iis,  qui  de  universa 
arte  obstetricia  scripti  sunt. 

* i 

V I T A. 


]\fatus  sum  ego  II  e uricus  J as  per  Altendor-  j 
fensi-Guestphalus,  ficlei  catholicae  addictus,  anno  h.l 
s.  XVI,  patre  ('lemente,  matre  Catharina  e , 
gente  Fleckner,  quos  adhuc  superstites  pio  gra-3 
toque  animo  veneror. 

Primis  literarum  elementis  domi  imbutus  gjJ 
mnasium  Richlinghusanum , quod  adhuc’  directore 
Cf;l.  l)r.  Stieve  floret,  per  annos  sex  frequen-‘ 
tavi.  Maturitatis  testimonio  munitus  auctumno  anni 
MDCCCXXXVIl  almam  literarum  universitatem 
Bonnensem  petii,  ihique  rectore  magnifico  III.; 
Welcker  inter  cives  academicos  receptus,  ucc  non* 
apud  111.  Harlcss  medicorum  ordinis  t.  t.  decanum 
spectabilem,  nomen  professus  sum.  Per  annum 

disserentes  audivi:  . . 

IU. v a n Calkcr  de  logice  et  psychologia,  III. 
Pliicker  de  physice,  111.  G.  Bischof  de  chemia 
experimentali,  111.  Treviranum  do  hotamce,  III. 
Naumann  de  cncyclopaedia  et  mcthodologia  artis! 
medicae,  IU.  Mayer  et  111.  Weber  de  anatomia 
et  generali  et  speciali,  111.  Mayer  de  physiologia, j 
111.  A.  W.  de  Schlcgei  de  historia  recentioris  li- 
teraturae  Germanorum.  Cei.  Diintzer  de  odis  etj 

epodis  Horatii.  . 

V Anni  spatio  praeterlapso  auctumno  anni 


(DCCCXXXVIII  ad  almam  universitatem  Frideri- 
im  Guilelmam' Berolinensem  me  contuli,  ubi  re- 
ore  magnifico  111.  Mulier  inter  cives  academicos 
ceptus  et  decano  spectabili  111.  Schnltz  in  al- 
lm  medicum  inscriptus  sum. 

Lectiones,  quibus  per  tres  annos  interfui,  hae 
int: 

Anatomia  et  generalis  et  specialis  et  anatomia 
fganorum  sensuum  apud  III.  Mueller,  qui  idem 
ia  cum  111.  Schlemm  dux  mihi  fuit  in  cadave- 
bus  rite  dissecandis:  pathologia  generalis  apud  111. 
chultz,  diaetetice  apud  eundem,  pathologia  et 
erapia  specialis  apud  III.  € asper;  neuropatholo- 
a apud  Cei.  R omberg;  propaedeutice  clinica  et 
agnosis  morborum  cordis,  pulmonum  et  nervorum 
im  demonstrationibus  in  aegrotis  coniuncta  apud 
indeni;  ars  obstetricia  et  de  instrumentis  obstetri- 
is  apud  III.  Busch;  qui  quoque  in  exercitationi- 
is  in  phantomate  instituendis  moderator  mihi  fuit; 
storia  medicinae  apud  111.  Hecker;  helmintholo- 
a apud  Cei.  Lrichson.  Clinicas  exercitationes 
equentavi  chirurgicas  apud  Beat.  Rust,  111.  Dief- 
; n b a c h et  111.  Jxingken;  medicas  apud  III. 
sann  et  111*  Schoenlein;  obstetriciam  apud  111. 
uscli. 

Quibus  omnibus  viris  optime  de  me  meritis 
aximas  habeo  semperque  habebo  gratias. 

Jam  vero  tentaminibus,  tam  philosophico,  quam 
edico  , nec  non  examine  rigoroso  rite  absolutis 
•ero  fore,  ut  dissertatione  thesibusque  publice  de- 
nsis, summi  in  medicina  et  chirurgia  honores  in 
e conferantur. 

THESES. 


1.  Venenum  et  medicamentum  distingui  non  pos- 


sunt. 


2.  Quo  maior  medicamentorum  copia  contra  mor- 
bum, eo  difficilior  medela. 

3.  Nullum  certum  signum  virginitatis. 

4.  Animalia  a plautis  distingui  non  possunt. 

5.  Ligatura  omnibus  methodis  sanguinem  sistendi 

est  praeferenda. 

